# Приручник за КсЦД

Мајк
Мекбрајд

    &Mike.McBride.mail;

Џонатан
Сингер

    &Jonathan.Singer.mail;

Дејвид
Вајт

    a9403784@unet.univie.ac.at

Бернд
Јоханес
Вибен

    &Bernd.Johannes.Wuebben.mail;

програмер
Дирк
Ферстерлинг

    milliByte@gmx.net

програмер
Дирк
Ферстерлинг

    milliByte@gmx.net

програмер
Лори
Вотс

    &Lauri.Watts.mail;

прегледач
Драган
Пантелић

    falcon-10@gmx.de

превод
2000
2004
Џонатан Сингер
2005-2006
Мајк Мекбрајд
&FDLNotice;
2008-08-01
1.5

КсЦД је мали и брзи плејер аудио ЦД‑ова с подршком за ЦДДБ, који ради под Униксом, Виндоузом и МекОС‑ом.

КДЕ
kdemultimedia
КсЦД
музика
ЦД
аудио

## Увод

КсЦД је брз плејер аудио ЦД‑ова с подршком за ЦДДБ, који ради под Униксом, Виндоузом и МекОС‑ом. КсЦД је скраћено од „Мали ЦД плејер пројекта КДЕ“ (KDE Project's small CD player).

Ново: додата је перловска скрипта `workman2cddb.pl` за олакшавање прелаза корисницима Воркмана.

Надам се да ћете уживати у овом ЦД плејеру.

Бернд Јоханес Вибен

&Bernd.Johannes.Wuebben.mail;

### Подржане платформе

КсЦД изричито подржава следеће платформе:

- Линукс

- ФриБСД

- НетБСД

- БСД‑386

- Сан

- Соларис (с подршком за ЦДДА)

- ХП‑Укс

- СГИјев Ајрикс (с подршком за ЦДДА)

- Сонијев њуз

- ОСФ/1

- Алтрикс

- Виндоуз

- МекОС

и требало би да се компилује на многим другим уз мало измена.

## Основе екранског приказа

### Основни рад

Сучеље КсЦД‑а.
Сучеље КсЦД‑а.

Ово је главни прозор КсЦД‑а, какав би отприлике требало да видите пошто покренете КсЦД. Контроле у овом прозору објашњене су испод, без неког одређеног реда.

#### Контролни панел

Контролни панел.
Контролни панел.

Ово је главни контролни панел КсЦД‑а. Функције дугмади требало би да су познате свакоме ко је већ користио неки ЦД плејер.

Најгорње дугме у дијаграму изнад пушта и паузира ЦД. Лево дугме у другом реду зауставља ЦД. Десно дугме у другом реду избацује ЦД. Два дугмета у трећем реду скачу напред (десно) или назад (лево) на почетак следеће или претходне нумере. Лево дугме у доњем реду пали и гаси насумично пуштање, а десно дугме пуштање у круг (да ли се ЦД пушта из почетка пошто се заврши последња нумера).

#### Приказ стања

Приказ стања.
Приказ стања.

Ово је приказ стања. На врху, здесна налево, стоји главни приказ времена (опис могућих режима приказа времена следи), стање ЦД‑РОМ уређаја, укупно време пуштања аудио ЦД‑а, тренутна јачина звука, и тренутни и највећи број нумере. Два реда при дну приказују извођача и наслов ЦД‑а, затим наслов нумере, под претпоставком да ти уноси постоје у локалној или мрежној бази (ЦДДБ‑у).

За промену режима главног приказа времена, кликните на приказ. КсЦД подразумевано приказује протекло време текуће нумере ако се ЦД пушта, или ––:–– или 00:00 ако се не пушта. Кликтањем на приказ пребацује се између преосталог времена нумере, укупног протеклог времена и укупног преосталог времена.

#### Дугме Специјално

Дугме Специјално.
Дугме Специјално.

Ово дугме издаје мени са неколико опција. Можете изабрати да отворите КсЦД‑ов дијалог за подешавање или подесите пречице са тастатуре, тако да наместите КсЦД да ради тачно по вашем укусу. Погледајте секцију о подешавању КсЦД‑а за детаље у вези с овим.

Мени пружа неколико алатки које вам помажу у потрази за подацима о извођачу на Интернету. Кликом на ово дугме и избором одговарајуће опције у искачућем менију, можете наћи податке о концертима, о куповини, итд.

Кроз овај мени такође можете отворити помоћ, пријавити грешке, сазнати више о КсЦД‑у и КДЕ‑у, и напустите КсЦД.

#### Дугме ЦДДБ

Дугме ЦДДБ.
Дугме ЦДДБ.

Ово дугме отвара панел уређивача уноса у ЦДДБ‑у („База података о компакт дисковима“).

Преко ЦДДБ‑а може да се идентификује ЦД и често преузме листа нумера за њега, или да се учита из фајл система. За више детаља о употреби ове алатке погледајте секцију о уређивачу базе ЦД‑ова.

#### Клизач јачине

Клизач јачине звука.
Клизач јачине звука.

Овај клизач управља јачином звука аудио излаза ЦД‑а. Помак удесно чини музику гласнијом, а улево је утишава. Ако пуштате ЦД преко звучне карте, на јачину ће утицати и миксета звучне карте.

#### Бирач нумера

Бирач нумера.
Бирач нумера.

Овај падајући списак показује број текуће нумере, наслов нумере и време (у минутима и секундама). Можете га користити за непосредно бирање нумера са ЦД‑а.

## Подешавање КсЦД‑а

### Основни дијалог за подешавање

КсЦД можете подесити кликом на дугме Специјално. Из менија који се појави изаберите Подеси КсЦД..., што отвара нови прозор.

Основни дијалог за подешавање КсЦД‑а подељен је на две главне секције.

- У секцији ЦД плејер одређује се изглед и понашање КсЦД‑а.

- У секцији ЦДДБ подешавају се КсЦД‑ове могућности претраге ЦДДБ‑а

Између ових секција можете се пребацивати преко икона на левој страни дијалога.

### Дијалог ЦД плејер

Дијалог ЦД плејер.
Дијалог ЦД плејер.

Поље Фонт ЛЦД‑а наводи тренутно изабрани фонт за испис свих података у КсЦД‑овом приказу стања. За измену фонта кликнете на дугме Изабери....

Поља Боја ЛЦД‑а и Боја позадине наводе изабрану боју исписа и позадине приказа стања. Можете их променити кликом на траку боје.

Попуњавањем кућице Икона у системској касети задајете да се контрола КсЦД‑а појави на КДЕ‑овом панелу.

Попуњавањем кућице Најављивање нумера задајете да се појави мали најавни прозор при врху површи на сваку промену нумере на ЦД‑у. Овај прозор аутоматски нестаје после 5 секунди.

Пример најаве нумере.
Пример најаве нумере.

Аутоматско пуштање убаченог ЦД‑а чини да КсЦД почне с пуштањем чим се ЦД убаци, тако да не морате притиснути дугме Пусти.

Избаци ЦД када се заврши пуштање чини да се ЦД аутоматски избаци кад се заврши пуштање.

Заустави пуштање ЦД при напуштању чини да се пуштање ЦД‑а заустави када се КсЦД затвори.

Поље ЦД‑РОМ уређај садржи име ЦД‑РОМ уређаја који ће се користити за пуштање аудио ЦД‑ова. Подразумевана вредност је `/dev/cdrom`. Дозволе уређаја морају бити постављене тако да се уређај може отворити само за читање. Промена дозвола у већини случајева захтеваће овлашћења суперкорисника, и може се извести из командне линије или у суперкорисничком режиму К‑освајача.

Пре него што пређемо на наредне опције, важно је уочити да постоје два начина на која рачунари могу пуштати ЦД‑ове.

У првом методу (који КсЦД наводи као „непосредно дигитално пуштање“), са ЦД‑а се читају дигитални подаци кроз „дигитално аудио извлачење“ (ДАЕ). Они се потом шаљу процесору рачунара, који их претвара у звук. Овај метод захтева да је ЦД уређај оспособљен за ДАЕ (што важи за већину новијих), и троши нешто процесорског времена на обраду звука који чујете.

Други метод за читање података и стварање звука користи унутрашње коло које постоји на већини ЦД уређаја, тако да се не користи процесор рачунара. Ови подаци се наменским каблом непосредно преносе до звучне карте у рачунару. Овај метод мање оптерећује процесор, али захтева да поменути наменски кабл буде повезан унутар рачунара, што код неких рачунара није случај.

Кућица Непосредно дигитално пуштање одређује метод који ће КсЦД користити за читање аудио нумера. Ако је попуњена, користи се први метод; ако није, примењује се други метод.

Ако сте изабрали непосредно дигитално пуштање, из падајућег списка Аудио позадина можете изабрати којој аудио позадини треба да се шаљу дигитални подаци. Тачан садржај списка зависиће од вашег система (већини корисника одговараће Фонон). Можете изабрати и уређај који ће аудио позадина користити, уносом његове локације у поље Аудио уређај. Разматрање појединих аудио уређаја и позадина излази из опсега овог приручника.

Ако је попуњена кућица Дозволи избор кодирања, можете одабрати кодирање текста за резултате ЦДДБ захтева.

Стандард наводи да су ЦДДБ резултати строго по латиници‑1. Ако имате проблема са подацима из ЦДДБ‑а, оставите ову кућицу непопуњену.

Дугме Помоћ отвара КсЦД‑ову страницу помоћи. Дугме Подразумевано враћа подразумеване вредности свих уноса у овом дијалогу; У реду уписује текуће поставке и напушта дијалог; Примени уписује текуће поставке без напуштања; Одустани напушта без уписивања.

### Страница ЦДДБ

Страница ЦДДБ подељена је на језичке Потрага и Предавање.

#### Језичак Потрага

Језичак Потрага у дијалогу за подешавање.
Језичак Потрага у дијалогу за подешавање.

Под језичком Потрага подешавају се КсЦД‑ове ЦДДБ функције.

Можете изабрати опције Тражи на Мјузикбрејнзу или Тражи на ФриДБ‑у.

Секција Сервер ФриДБ‑а одређује који се огледалски сајт ЦДДБ‑а КсЦД користи за добављање података о албуму. Име сервера, број порта и протокол можете унети кроз текстуална поља и падајуће спискове, или кликнути на дугме Прикажи списак огледала. Оно отвара нови прозор са списком огледала ЦДДБ‑а и њиховим локацијама; изаберите жељени сервер и кликните на У реду.

У секцији Локације кеша можете одредити где на рачунару КсЦД уписује ЦДДБ податке. Да додате фасциклу, унесите њену локацију у поље при врху и кликните на Додај. Фасциклу можете одабрати и кликом на икону фасцикле десно од поља. Да обришете фасциклу, кликните левим једанпут на њено име, па на Уклони. Редослед којим КсЦД тражи по фасциклама можете изменити кликом на име фасцикле, па на Помери нагоре и Помери надоле.

Дугме Помоћ отвара КсЦД‑ову страницу помоћи. Дугме Подразумевано враћа подразумеване вредности свих уноса у овом дијалогу; У реду уписује текуће поставке и напушта дијалог; Примени уписује текуће поставке без напуштања; Одустани напушта без уписивања.

#### Језичак Предавање

Језичак Предавање.

Под језичком Предавање поставља се веза ка поштанском или веб серверу за предавање нових ЦДДБ уноса. Ово је корисно ако ваш рачунар сам није подешен као сервер.

Ако планирате предавање ЦДДБ уноса, унесите своју адресу е‑поште у прво поље, а затим одлучите да ли ћете предавати преко ХТТП‑а или е‑поштом (преко СМТП‑а).

Једноставније је предавати уносе преко ХТТП‑а, али неки заштитни зидови блокирају овај саобраћај. Ако вас заштитни зид спречи да предајете преко ХТТП‑а, можете се пребацити на СМТП.

Прво изаберите или ХТТП или СМТП (е‑пошта), да одредите који протокол ће се користити.

##### Коришћење ХТТП‑а за слање ЦДДБ података

Можете унети име сервера или број порта у дата поља. Ако податке желите да шаљете међународним серверима, не треба ништа да мењате.

##### Коришћење СМТП‑а (е‑поште) за слање ЦДДБ података

За припрему предаје података е‑поштом, унесите своју адресу е‑поште у поље Одговор‑на:, сервер е‑поште у поље СМТП сервер: и број порта сервера у бројчаник Порт:.

Ако вам сервер за слање е‑поште тражи лозинку, попуните кућицу Сервер захтева аутентификацију и унесите своје корисничко име у поље Корисничко име:.

Дугме Помоћ отвара КсЦД‑ову страницу помоћи. Дугме Подразумевано враћа подразумеване вредности свих уноса у овом дијалогу; У реду уписује текуће поставке и напушта дијалог; Примени уписује текуће поставке без напуштања; Одустани напушта без уписивања.

## Уређивач базе ЦД‑ова

Уређивач базе ЦД‑ова.
Уређивач базе ЦД‑ова.

Уређивач базе ЦД‑ова омогућава вам да мењате, преузимате, уписујете, тумачите и отпремате ЦДДБ уносе.

Ако за ЦД тренутно у ЦД‑РОМ уређају постоји унос у вашем локалном ЦДДБ стаблу (погледајте секцију о ЦДДБ‑у у поглављу о подешавању), или ако се диск могао пронаћи у ФриДБ‑у, видећете име извођача и наслов ЦД‑а у пољима Извођач: и Наслов, и листу нумера са насловима песама. Иначе, видећете листу нумера и времена пуштања без наслова.

Тумачење за цео диск можете додати у пољу Коментар под пољем Наслов, а за изабрану нумеру из листе преко суседног дугмета Коментар. Ако изаберете нумеру из листе, у пољу Наслов испод појавиће се њен наслов, ако је познат. У том пољу можете унети наслов нумере, или уредити постојећи по жељи. Притисните тастер Enter и текст ће се појавити у одговарајућем реду у на списку.

Кад су свим нумерама додељени наслови и испуњена поља Извођач: и Наслов, можете кликнути на дугме Пошаљи информације да обавите предају е‑поштом на ФриДБ.

Тражиће вам се да изаберете категорију за предају. Поље Ид. диска: приказује 32‑битни ко̂д који ФриДБ користи за идентификацију ЦД‑а. Изнад ИД‑а стоји категорија уноса. Категорије одговарају стаблу потфасцикли фасцикле изабране у Основна фасцикла ФриДБ‑а: на страници ЦДДБ КсЦД‑овог дијалога за подешавање.

Дужина: приказује укупно време пуштања ЦД‑а.

Кликните на дугме Преузми информације да преузмете ЦДДБ податке. Дугметом У реду локално уписујете своје измене. Дугме Одустани затвара уређивач базе ЦД‑ова без уписивања.

## Коришћење КсЦД‑а кроз КДЕ‑ов панел

Коришћење КсЦД‑а кроз КДЕ‑ов панел.
Коришћење КсЦД‑а кроз КДЕ‑ов панел.

Кад је попуњена кућица Икона у системској касети, на панелу је приказан и мали КсЦД‑ов аплет. За разлику од главног прозора КсЦД‑а, овај аплет је доступан на свим површима. Кликните десним на аплет да добијете искачући мени за управљање пуштањем ЦД‑а. Левим кликом на аплет сакрива се главни прозор КсЦД‑а; ако је главни прозор скривен, наредни леви клик на аплет га обнавља.

Прецизности ради, аплет је приказан у системској касети на панелу. Ако се аплет не појави кад се КсЦД минимизује, можда сте уклонили касету. Да је додате, кликните десним на празно место на панелу и изаберите Додај виџете. У дијалогу који се појави изаберите системска касета.

## Подршка за ЦДДБ

ФриДБ је дистрибуирана мрежна база података доступна преко Интернета, која садржи податке о већини аудио ЦД‑ова у оптицају. Ако имате приступ Интернету и ово исправно подесите, врло ретко ћете морати да ручно уносите податке за своје ЦД‑ове. Погледајте подсекцију о страници ЦДДБ‑а у поглављу о подешавању КсЦД‑а за детаљно упутство како подесити овај сервис, и секцију о уређивачу базе ЦД‑ова за упутства о начину уређивања ЦДДБ уноса̂.

ЦДДБ се може бесплатно користити, и корисници се охрабрују да предају нове уносе.

Кад припремате уносе за ЦДДБ, имајте на уму следеће:

- За уносе користите „стандардне“ латиничке знакове. Подржана су нека додатна латиничка слова, али се предаје ћириличним или грчким писмом, на пример, не могу прихватити.

- Користите само један знак `/` у пољу Извођач / наслов диска у уређивачу базе ЦД‑ова.

  За класичне ЦД‑ове, устаљена је пракса да име композитора се стави у секцију извођача (пре `/`) а име извођача у секцију наслова (иза `/`).

- Ако пошаљете унос који већ постоји у бази, сви нови подаци које сте обезбедили могу бити додати том постојећем уносу.

КсЦД подразумевано инсталира стандардне ЦДДБ категорије у `$KDEDIR/share/apps/kscd/cddb`. Можете направити колико хоћете потфасцикли категорија. Међутим, када отпремате, приказују се само званичне ЦДДБ категорије. Подразумевана адреса отпремања је freedb-submit@freedb.org. За више података о ФриДБ‑у посетите његову домаћу страницу.

Локални ЦДДБ унос одређеног ЦД‑а чува се у фајлу `ime-kategorijeID-diska` под основном фасциклом ЦДДБ‑а. Ови фајлови се могу уређивати било којим уређивачем текста, ако немате шта боље да радите у слободно време.

## Питања и одговори

Кад покренем КсЦД, видим следећи дијалог. Шта није у реду?

Дијалог грешке.
Дијалог грешке.

Ово значи да КсЦД не може да отвори ЦД‑РОМ уређај. Име уређаја у пољу ЦД‑РОМ уређај у дијалогу за подешавање КсЦД‑а мора заправо да упућује на блоковски уређај придружен ЦД‑РОМ уређају. То ће често бити чврста веза ка одговарајућем ИДЕ (`/dev/hdx`) или скази (`/dev/sdx`) уређају.

Фајл уређаја нормално припада кориснику `root` у групи `root`, и обичним корисницима није дозвољено да га непосредно отварају за читање, писање или извршавање. Ово нема никакве везе са функцијом сУИД (сУИД програми користе функцију `setuid()` из стандардне библиотеке Уникса за преузимање идентитета другог корисника) наредбе `mount`, која нема проблема са дозволама; КсЦД мора бити у стању да добави само‑за‑читање описник фајла који упућује на ЦД уређај, да би управљао ЦД‑РОМ‑ом и читао сирове податке са диска.

Ако знате корену лозинку, ово брзо и лако можете поправити. Постаните корен и упишите ``chmod` `a+r` `/dev/cdrom``, што ће сваком кориснику на систему дозволити да чита фајл `/dev/cdrom`. Ако се ЦД‑РОМ уређај води под другим именом, исто овако измените дозволе за тај уређај. Ако немате корену лозинку, замолите свог систем-администратора да вам да дозволу за читање ЦД‑РОМ уређаја.

Такође погледајте поглавље о подешавању КсЦД‑а.

Не могу да натерам ЦДДБ да проради. Могу ли да добијем детаљне информације о томе шта је пошло наопако?

Ако имате проблема с функционалношћу ЦДДБ‑а, покрените КсЦД из командне линије уз опцију `-d` и посматрајте исправљачки излаз.

## Заслуге и лиценце

КсЦД: © 1997, 1998, Бернд Јоханес Вибен &Bernd.Johannes.Wuebben.mail;

КсЦД садржи ко̂д из:

- Воркмана 1.4 бета (© Стивен Грим koreth@hyperion.com)

Посебно смо захвални Тају Кану и Стиву Шерфу, изумитељима концепта базе података ЦДДБ. Посетите http://www.cddb.com за више информација о ЦДДБ‑у.

Срдачно се захваљујемо и Дејвиду Вајту, који је написао изворну документацију КсЦД‑а. Сјајан посао!

Документацију ажурирао за КДЕ 2.0, © Џонатан Сингер &Jonathan.Singer.mail;.

Документацију ажурирао за КДЕ 3.4, © Мајк Мекбрајд &Mike.McBride.mail;.

Превео Драган Пантелић falcon-10@gmx.de.

&underFDL; &underGPL;

## Инсталирање

### Како набавити КсЦД

&install.intro.documentation;

### Захтеви

За успешно компиловање КсЦД‑а потребне су најновије верзије КДЕ библиотека као и Ц++ библиотека КуТ. Све неопходне библиотеке, као и сам КсЦД, могу се наћи на ФТП сајту КДЕ‑а, ftp://ftp.kde.org/pub/kde/.

### Компиловање и инсталирање

&install.compile.documentation;

Молимо вас да обавестите текућег одржаваоца, Арона Џ. Сајга &Aaron.J.Seigo.mail;, о било чему што сте морали да измените да бисте компиловали КсЦД на својој платформи.

&documentation.index;