# Priručnik za KsCD

Majk
Mekbrajd

    &Mike.McBride.mail;

Džonatan
Singer

    &Jonathan.Singer.mail;

Dejvid
Vajt

    a9403784@unet.univie.ac.at

Bernd
Johanes
Viben

    &Bernd.Johannes.Wuebben.mail;

programer
Dirk
Fersterling

    milliByte@gmx.net

programer
Dirk
Fersterling

    milliByte@gmx.net

programer
Lori
Vots

    &Lauri.Watts.mail;

pregledač
Dragan
Pantelić

    falcon-10@gmx.de

prevod
2000
2004
Džonatan Singer
2005-2006
Majk Mekbrajd
&FDLNotice;
2008-08-01
1.5

KsCD je mali i brzi plejer audio CD‑ova s podrškom za CDDB, koji radi pod Unixom, Windowsom i MacOS‑om.

KDE
kdemultimedia
KsCD
muzika
CD
audio

## Uvod

KsCD je brz plejer audio CD‑ova s podrškom za CDDB, koji radi pod Unixom, Windowsom i MacOS‑om. KsCD je skraćeno od „Mali CD plejer projekta KDE“ (KDE Project's small CD player).

Novo: dodata je perl skripta `workman2cddb.pl` za olakšavanje prelaza korisnicima WorkMana.

Nadam se da ćete uživati u ovom CD plejeru.

Bernd Johanes Viben

&Bernd.Johannes.Wuebben.mail;

### Podržane platforme

KsCD izričito podržava sledeće platforme:

- Linux

- FreeBSD

- NetBSD

- BSD386

- Sun

- Solaris (s podrškom za CDDA)

- HP‑UX

- SGIjev Irix (s podrškom za CDDA)

- Sonyyjev NEWS

- OSF/1

- Ultrix

- Windows

- MacOS

i trebalo bi da se kompiluje na mnogim drugim uz malo izmena.

## Osnove ekranskog prikaza

### Osnovni rad

Sučelje KsCD‑a.
Sučelje KsCD‑a.

Ovo je glavni prozor KsCD‑a, kakav bi otprilike trebalo da vidite pošto pokrenete KsCD. Kontrole u ovom prozoru objašnjene su ispod, bez nekog određenog reda.

#### Kontrolni panel

Kontrolni panel.
Kontrolni panel.

Ovo je glavni kontrolni panel KsCD‑a. Funkcije dugmadi trebalo bi da su poznate svakome ko je već koristio neki CD plejer.

Najgornje dugme u dijagramu iznad pušta i pauzira CD. Levo dugme u drugom redu zaustavlja CD. Desno dugme u drugom redu izbacuje CD. Dva dugmeta u trećem redu skaču napred (desno) ili nazad (levo) na početak sledeće ili prethodne numere. Levo dugme u donjem redu pali i gasi nasumično puštanje, a desno dugme puštanje u krug (da li se CD pušta iz početka pošto se završi poslednja numera).

#### Prikaz stanja

Prikaz stanja.
Prikaz stanja.

Ovo je prikaz stanja. Na vrhu, zdesna nalevo, stoji glavni prikaz vremena (opis mogućih režima prikaza vremena sledi), stanje CD‑ROM uređaja, ukupno vreme puštanja audio CD‑a, trenutna jačina zvuka, i trenutni i najveći broj numere. Dva reda pri dnu prikazuju izvođača i naslov CD‑a, zatim naslov numere, pod pretpostavkom da ti unosi postoje u lokalnoj ili mrežnoj bazi (CDDB‑u).

Za promenu režima glavnog prikaza vremena, kliknite na prikaz. KsCD podrazumevano prikazuje proteklo vreme tekuće numere ako se CD pušta, ili ––:–– ili 00:00 ako se ne pušta. Kliktanjem na prikaz prebacuje se između preostalog vremena numere, ukupnog proteklog vremena i ukupnog preostalog vremena.

#### Dugme Specijalno

Dugme Specijalno.
Dugme Specijalno.

Ovo dugme izdaje meni sa nekoliko opcija. Možete izabrati da otvorite KsCD‑ov dijalog za podešavanje ili podesite prečice sa tastature, tako da namestite KsCD da radi tačno po vašem ukusu. Pogledajte sekciju o podešavanju KsCD‑a za detalje u vezi s ovim.

Meni pruža nekoliko alatki koje vam pomažu u potrazi za podacima o izvođaču na Internetu. Klikom na ovo dugme i izborom odgovarajuće opcije u iskačućem meniju, možete naći podatke o koncertima, o kupovini, itd.

Kroz ovaj meni takođe možete otvoriti pomoć, prijaviti greške, saznati više o KsCD‑u i KDE‑u, i napustite KsCD.

#### Dugme CDDB

Dugme CDDB.
Dugme CDDB.

Ovo dugme otvara panel uređivača unosa u CDDB‑u („Baza podataka o kompakt diskovima“).

Preko CDDB‑a može da se identifikuje CD i često preuzme lista numera za njega, ili da se učita iz fajl sistema. Za više detalja o upotrebi ove alatke pogledajte sekciju o uređivaču baze CD‑ova.

#### Klizač jačine

Klizač jačine zvuka.
Klizač jačine zvuka.

Ovaj klizač upravlja jačinom zvuka audio izlaza CD‑a. Pomak udesno čini muziku glasnijom, a ulevo je utišava. Ako puštate CD preko zvučne karte, na jačinu će uticati i mikseta zvučne karte.

#### Birač numera

Birač numera.
Birač numera.

Ovaj padajući spisak pokazuje broj tekuće numere, naslov numere i vreme (u minutima i sekundama). Možete ga koristiti za neposredno biranje numera sa CD‑a.

## Podešavanje KsCD‑a

### Osnovni dijalog za podešavanje

KsCD možete podesiti klikom na dugme Specijalno. Iz menija koji se pojavi izaberite Podesi KsCD..., što otvara novi prozor.

Osnovni dijalog za podešavanje KsCD‑a podeljen je na dve glavne sekcije.

- U sekciji CD plejer određuje se izgled i ponašanje KsCD‑a.

- U sekciji CDDB podešavaju se KsCD‑ove mogućnosti pretrage CDDB‑a

Između ovih sekcija možete se prebacivati preko ikona na levoj strani dijaloga.

### Dijalog CD plejer

Dijalog CD plejer.
Dijalog CD plejer.

Polje Font LCD‑a navodi trenutno izabrani font za ispis svih podataka u KsCD‑ovom prikazu stanja. Za izmenu fonta kliknete na dugme Izaberi....

Polja Boja LCD‑a i Boja pozadine navode izabranu boju ispisa i pozadine prikaza stanja. Možete ih promeniti klikom na traku boje.

Popunjavanjem kućice Ikona u sistemskoj kaseti zadajete da se kontrola KsCD‑a pojavi na KDE‑ovom panelu.

Popunjavanjem kućice Najavljivanje numera zadajete da se pojavi mali najavni prozor pri vrhu površi na svaku promenu numere na CD‑u. Ovaj prozor automatski nestaje posle 5 sekundi.

Primer najave numere.
Primer najave numere.

Automatsko puštanje ubačenog CD‑a čini da KsCD počne s puštanjem čim se CD ubaci, tako da ne morate pritisnuti dugme Pusti.

Izbaci CD kada se završi puštanje čini da se CD automatski izbaci kad se završi puštanje.

Zaustavi puštanje CD pri napuštanju čini da se puštanje CD‑a zaustavi kada se KsCD zatvori.

Polje CD‑ROM uređaj sadrži ime CD‑ROM uređaja koji će se koristiti za puštanje audio CD‑ova. Podrazumevana vrednost je `/dev/cdrom`. Dozvole uređaja moraju biti postavljene tako da se uređaj može otvoriti samo za čitanje. Promena dozvola u većini slučajeva zahtevaće ovlašćenja superkorisnika, i može se izvesti iz komandne linije ili u superkorisničkom režimu K‑osvajača.

Pre nego što pređemo na naredne opcije, važno je uočiti da postoje dva načina na koja računari mogu puštati CD‑ove.

U prvom metodu (koji KsCD navodi kao „neposredno digitalno puštanje“), sa CD‑a se čitaju digitalni podaci kroz „digitalno audio izvlačenje“ (DAE). Oni se potom šalju procesoru računara, koji ih pretvara u zvuk. Ovaj metod zahteva da je CD uređaj osposobljen za DAE (što važi za većinu novijih), i troši nešto procesorskog vremena na obradu zvuka koji čujete.

Drugi metod za čitanje podataka i stvaranje zvuka koristi unutrašnje kolo koje postoji na većini CD uređaja, tako da se ne koristi procesor računara. Ovi podaci se namenskim kablom neposredno prenose do zvučne karte u računaru. Ovaj metod manje opterećuje procesor, ali zahteva da pomenuti namenski kabl bude povezan unutar računara, što kod nekih računara nije slučaj.

Kućica Neposredno digitalno puštanje određuje metod koji će KsCD koristiti za čitanje audio numera. Ako je popunjena, koristi se prvi metod; ako nije, primenjuje se drugi metod.

Ako ste izabrali neposredno digitalno puštanje, iz padajućeg spiska Audio pozadina možete izabrati kojoj audio pozadini treba da se šalju digitalni podaci. Tačan sadržaj spiska zavisiće od vašeg sistema (većini korisnika odgovaraće Phonon). Možete izabrati i uređaj koji će audio pozadina koristiti, unosom njegove lokacije u polje Audio uređaj. Razmatranje pojedinih audio uređaja i pozadina izlazi iz opsega ovog priručnika.

Ako je popunjena kućica Dozvoli izbor kodiranja, možete odabrati kodiranje teksta za rezultate CDDB zahteva.

Standard navodi da su CDDB rezultati strogo po latinici‑1. Ako imate problema sa podacima iz CDDB‑a, ostavite ovu kućicu nepopunjenu.

Dugme Pomoć otvara KsCD‑ovu stranicu pomoći. Dugme Podrazumevano vraća podrazumevane vrednosti svih unosa u ovom dijalogu; U redu upisuje tekuće postavke i napušta dijalog; Primeni upisuje tekuće postavke bez napuštanja; Odustani napušta bez upisivanja.

### Stranica CDDB

Stranica CDDB podeljena je na jezičke Potraga i Predavanje.

#### Jezičak Potraga

Jezičak Potraga u dijalogu za podešavanje.
Jezičak Potraga u dijalogu za podešavanje.

Pod jezičkom Potraga podešavaju se KsCD‑ove CDDB funkcije.

Možete izabrati opcije Traži na MusicBrainzu ili Traži na FreeDB‑u.

Sekcija Server FreeDB‑a određuje koji se ogledalski sajt CDDB‑a KsCD koristi za dobavljanje podataka o albumu. Ime servera, broj porta i protokol možete uneti kroz tekstualna polja i padajuće spiskove, ili kliknuti na dugme Prikaži spisak ogledala. Ono otvara novi prozor sa spiskom ogledala CDDB‑a i njihovim lokacijama; izaberite željeni server i kliknite na U redu.

U sekciji Lokacije keša možete odrediti gde na računaru KsCD upisuje CDDB podatke. Da dodate fasciklu, unesite njenu lokaciju u polje pri vrhu i kliknite na Dodaj. Fasciklu možete odabrati i klikom na ikonu fascikle desno od polja. Da obrišete fasciklu, kliknite levim jedanput na njeno ime, pa na Ukloni. Redosled kojim KsCD traži po fasciklama možete izmeniti klikom na ime fascikle, pa na Pomeri nagore i Pomeri nadole.

Dugme Pomoć otvara KsCD‑ovu stranicu pomoći. Dugme Podrazumevano vraća podrazumevane vrednosti svih unosa u ovom dijalogu; U redu upisuje tekuće postavke i napušta dijalog; Primeni upisuje tekuće postavke bez napuštanja; Odustani napušta bez upisivanja.

#### Jezičak Predavanje

Jezičak Predavanje.

Pod jezičkom Predavanje postavlja se veza ka poštanskom ili veb serveru za predavanje novih CDDB unosa. Ovo je korisno ako vaš računar sam nije podešen kao server.

Ako planirate predavanje CDDB unosa, unesite svoju adresu e‑pošte u prvo polje, a zatim odlučite da li ćete predavati preko HTTP‑a ili e‑poštom (preko SMTP‑a).

Jednostavnije je predavati unose preko HTTP‑a, ali neki zaštitni zidovi blokiraju ovaj saobraćaj. Ako vas zaštitni zid spreči da predajete preko HTTP‑a, možete se prebaciti na SMTP.

Prvo izaberite ili HTTP ili SMTP (e‑pošta), da odredite koji protokol će se koristiti.

##### Korišćenje HTTP‑a za slanje CDDB podataka

Možete uneti ime servera ili broj porta u data polja. Ako podatke želite da šaljete međunarodnim serverima, ne treba ništa da menjate.

##### Korišćenje SMTP‑a (e‑pošte) za slanje CDDB podataka

Za pripremu predaje podataka e‑poštom, unesite svoju adresu e‑pošte u polje Odgovor‑na:, server e‑pošte u polje SMTP server: i broj porta servera u brojčanik Port:.

Ako vam server za slanje e‑pošte traži lozinku, popunite kućicu Server zahteva autentifikaciju i unesite svoje korisničko ime u polje Korisničko ime:.

Dugme Pomoć otvara KsCD‑ovu stranicu pomoći. Dugme Podrazumevano vraća podrazumevane vrednosti svih unosa u ovom dijalogu; U redu upisuje tekuće postavke i napušta dijalog; Primeni upisuje tekuće postavke bez napuštanja; Odustani napušta bez upisivanja.

## Uređivač baze CD‑ova

Uređivač baze CD‑ova.
Uređivač baze CD‑ova.

Uređivač baze CD‑ova omogućava vam da menjate, preuzimate, upisujete, tumačite i otpremate CDDB unose.

Ako za CD trenutno u CD‑ROM uređaju postoji unos u vašem lokalnom CDDB stablu (pogledajte sekciju o CDDB‑u u poglavlju o podešavanju), ili ako se disk mogao pronaći u FreeDB‑u, videćete ime izvođača i naslov CD‑a u poljima Izvođač: i Naslov, i listu numera sa naslovima pesama. Inače, videćete listu numera i vremena puštanja bez naslova.

Tumačenje za ceo disk možete dodati u polju Komentar pod poljem Naslov, a za izabranu numeru iz liste preko susednog dugmeta Komentar. Ako izaberete numeru iz liste, u polju Naslov ispod pojaviće se njen naslov, ako je poznat. U tom polju možete uneti naslov numere, ili urediti postojeći po želji. Pritisnite taster Enter i tekst će se pojaviti u odgovarajućem redu u na spisku.

Kad su svim numerama dodeljeni naslovi i ispunjena polja Izvođač: i Naslov, možete kliknuti na dugme Pošalji informacije da obavite predaju e‑poštom na FreeDB.

Tražiće vam se da izaberete kategoriju za predaju. Polje Id. diska: prikazuje 32‑bitni kô̂d koji FreeDB koristi za identifikaciju CD‑a. Iznad ID‑a stoji kategorija unosa. Kategorije odgovaraju stablu potfascikli fascikle izabrane u Osnovna fascikla FreeDB‑a: na stranici CDDB KsCD‑ovog dijaloga za podešavanje.

Dužina: prikazuje ukupno vreme puštanja CD‑a.

Kliknite na dugme Preuzmi informacije da preuzmete CDDB podatke. Dugmetom U redu lokalno upisujete svoje izmene. Dugme Odustani zatvara uređivač baze CD‑ova bez upisivanja.

## Korišćenje KsCD‑a kroz KDE‑ov panel

Korišćenje KsCD‑a kroz KDE‑ov panel.
Korišćenje KsCD‑a kroz KDE‑ov panel.

Kad je popunjena kućica Ikona u sistemskoj kaseti, na panelu je prikazan i mali KsCD‑ov aplet. Za razliku od glavnog prozora KsCD‑a, ovaj aplet je dostupan na svim površima. Kliknite desnim na aplet da dobijete iskačući meni za upravljanje puštanjem CD‑a. Levim klikom na aplet sakriva se glavni prozor KsCD‑a; ako je glavni prozor skriven, naredni levi klik na aplet ga obnavlja.

Preciznosti radi, aplet je prikazan u sistemskoj kaseti na panelu. Ako se aplet ne pojavi kad se KsCD minimizuje, možda ste uklonili kasetu. Da je dodate, kliknite desnim na prazno mesto na panelu i izaberite Dodaj vidžete. U dijalogu koji se pojavi izaberite sistemska kaseta.

## Podrška za CDDB

FreeDB je distribuirana mrežna baza podataka dostupna preko Interneta, koja sadrži podatke o većini audio CD‑ova u opticaju. Ako imate pristup Internetu i ovo ispravno podesite, vrlo retko ćete morati da ručno unosite podatke za svoje CD‑ove. Pogledajte podsekciju o stranici CDDB‑a u poglavlju o podešavanju KsCD‑a za detaljno uputstvo kako podesiti ovaj servis, i sekciju o uređivaču baze CD‑ova za uputstva o načinu uređivanja CDDB unosâ̂.

CDDB se može besplatno koristiti, i korisnici se ohrabruju da predaju nove unose.

Kad pripremate unose za CDDB, imajte na umu sledeće:

- Za unose koristite „standardne“ latiničke znakove. Podržana su neka dodatna latinička slova, ali se predaje ćiriličnim ili grčkim pismom, na primer, ne mogu prihvatiti.

- Koristite samo jedan znak `/` u polju Izvođač / naslov diska u uređivaču baze CD‑ova.

  Za klasične CD‑ove, ustaljena je praksa da ime kompozitora se stavi u sekciju izvođača (pre `/`) a ime izvođača u sekciju naslova (iza `/`).

- Ako pošaljete unos koji već postoji u bazi, svi novi podaci koje ste obezbedili mogu biti dodati tom postojećem unosu.

KsCD podrazumevano instalira standardne CDDB kategorije u `$KDEDIR/share/apps/kscd/cddb`. Možete napraviti koliko hoćete potfascikli kategorija. Međutim, kada otpremate, prikazuju se samo zvanične CDDB kategorije. Podrazumevana adresa otpremanja je freedb-submit@freedb.org. Za više podataka o FreeDB‑u posetite njegovu domaću stranicu.

Lokalni CDDB unos određenog CD‑a čuva se u fajlu `ime-kategorijeID-diska` pod osnovnom fasciklom CDDB‑a. Ovi fajlovi se mogu uređivati bilo kojim uređivačem teksta, ako nemate šta bolje da radite u slobodno vreme.

## Pitanja i odgovori

Kad pokrenem KsCD, vidim sledeći dijalog. Šta nije u redu?

Dijalog greške.
Dijalog greške.

Ovo znači da KsCD ne može da otvori CD‑ROM uređaj. Ime uređaja u polju CD‑ROM uređaj u dijalogu za podešavanje KsCD‑a mora zapravo da upućuje na blokovski uređaj pridružen CD‑ROM uređaju. To će često biti čvrsta veza ka odgovarajućem IDE (`/dev/hdx`) ili SCSI (`/dev/sdx`) uređaju.

Fajl uređaja normalno pripada korisniku `root` u grupi `root`, i običnim korisnicima nije dozvoljeno da ga neposredno otvaraju za čitanje, pisanje ili izvršavanje. Ovo nema nikakve veze sa funkcijom sUID (sUID programi koriste funkciju `setuid()` iz standardne biblioteke Unixa za preuzimanje identiteta drugog korisnika) naredbe `mount`, koja nema problema sa dozvolama; KsCD mora biti u stanju da dobavi samo‑za‑čitanje opisnik fajla koji upućuje na CD uređaj, da bi upravljao CD‑ROM‑om i čitao sirove podatke sa diska.

Ako znate korenu lozinku, ovo brzo i lako možete popraviti. Postanite koren i upišite ``chmod` `a+r` `/dev/cdrom``, što će svakom korisniku na sistemu dozvoliti da čita fajl `/dev/cdrom`. Ako se CD‑ROM uređaj vodi pod drugim imenom, isto ovako izmenite dozvole za taj uređaj. Ako nemate korenu lozinku, zamolite svog sistem-administratora da vam da dozvolu za čitanje CD‑ROM uređaja.

Takođe pogledajte poglavlje o podešavanju KsCD‑a.

Ne mogu da nateram CDDB da proradi. Mogu li da dobijem detaljne informacije o tome šta je pošlo naopako?

Ako imate problema s funkcionalnošću CDDB‑a, pokrenite KsCD iz komandne linije uz opciju `-d` i posmatrajte ispravljački izlaz.

## Zasluge i licence

KsCD: © 1997, 1998, Bernd Johanes Viben &Bernd.Johannes.Wuebben.mail;

KsCD sadrži kô̂d iz:

- WorkMana 1.4 beta (© Stiven Grim koreth@hyperion.com)

Posebno smo zahvalni Taju Kanu i Stivu Šerfu, izumiteljima koncepta baze podataka CDDB. Posetite http://www.cddb.com za više informacija o CDDB‑u.

Srdačno se zahvaljujemo i Dejvidu Vajtu, koji je napisao izvornu dokumentaciju KsCD‑a. Sjajan posao!

Dokumentaciju ažurirao za KDE 2.0, © Džonatan Singer &Jonathan.Singer.mail;.

Dokumentaciju ažurirao za KDE 3.4, © Majk Mekbrajd &Mike.McBride.mail;.

Preveo Dragan Pantelić falcon-10@gmx.de.

&underFDL; &underGPL;

## Instaliranje

### Kako nabaviti KsCD

&install.intro.documentation;

### Zahtevi

Za uspešno kompilovanje KsCD‑a potrebne su najnovije verzije KDE biblioteka kao i C++ biblioteka Qt. Sve neophodne biblioteke, kao i sam KsCD, mogu se naći na FTP sajtu KDE‑a, ftp://ftp.kde.org/pub/kde/.

### Kompilovanje i instaliranje

&install.compile.documentation;

Molimo vas da obavestite tekućeg održavaoca, Arona Dž. Sajga &Aaron.J.Seigo.mail;, o bilo čemu što ste morali da izmenite da biste kompilovali KsCD na svojoj platformi.

&documentation.index;